Hekatomba
Hekatomba (sen. gr. ἑκατόμβη = hekatómbē – hekaton = 'šimtas', bous = 'jautis') – 100 galvijų auka dievams Senovės Graikijoje. Iš tikro hekatombą galėjo sudaryti ir gerokai mažiau gyvulių, kaip antai dvylika. Nors iš pradžių tai buvo šimto galvijų auka per graikų ir romėnų religines apeigas, vėliau taip buvo įvardijamas didelis skaičius bet kokių aukoti skirtų gyvulių. Terminas vartojamas ir perkeltine prasme, apibūdinant bet kokio didelio skaičiaus asmenų ar gyvūnų auką ar sunaikinimą (ugnimi, audra, liga ar ginklu); taip pat masinį negyvų daiktų sunaikinimą, netgi proto ir moralinių atributų.